Ehdotus neuvoston asetukseksi (EY) yrityskeskittymien valvonnasta 21 päivänä joulukuuta 1989 annetun neuvoston asetuksen (ETY) N:o 4064/89 muuttamisesta



Virallinen lehti nro C 350 , 21/11/1996 s. 0010



Ehdotus neuvoston asetukseksi (EY) yrityskeskittymien valvonnasta 21 päivänä joulukuuta 1989 annetun neuvoston asetuksen (ETY) N:o 4064/89 muuttamisesta (96/C 350/09) (ETA:n kannalta merkityksellinen teksti) KOM(96) 313 lopull. - 96/0224(CNS) (Komission esittämä 13 päivänä syyskuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 87 ja 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että neuvoston olisi voitava perustamissopimuksen 145 artiklan mukaisesti tarkistaa raja-arvot, joiden perusteella yrityskeskittymän yhteisönlaajuisuus määritetään, jotta keskittymät, joilla on merkittäviä kansallisten rajojen ulkopuolelle ulottuvia vaikutuksia, kuuluisivat edelleen yhteisön sulautumien valvontaan, keskittymien siirtämistä jäsenvaltioiden käsittelyyn ja niiltä komission käsittelyyn koskevia sääntöjä on tarkasteltava uudelleen samanaikaisesti keskittymän yhteisön laajuisuuden määrittämiseksi käytettävien raja-arvojen kanssa; nämä säännöt suojaavat riittävästi jäsenvaltioiden kilpailuetuja, ja niissä otetaan asianmukaisesti huomioon oikeusvarmuus sekä "yhden luukun" periaate; tiettyjä siirtämismenettelyjen osa-alueita olisi kuitenkin parannettava tai selkiytettävä, komissio voi erityisesti julistaa keskittymän yhteismarkkinoille soveltumattomaksi ainoastaan, jos se estää tehokasta kilpailua yhteismarkkinoiden merkittävällä osalla; tämän vuoksi kansallisen kilpailulainsäädännön soveltaminen on erityisen aiheellista, jos keskittymä vaikuttaa kilpailuun jonkin jäsenvaltion alueella olevilla erillisillä markkinoilla, jotka eivät muodosta merkittävää osaa yhteismarkkinoista; tällöin ei käsittelyn siirtämistä pyydettäessä olisi tarpeen osoittaa, että keskittymä uhkaa luoda määräävän aseman tai vahvistaa määräävää asemaa näillä erillisillä markkinoilla, olisi säädettävä nimenomaisesti, että kaksi tai useampia jäsenvaltioita voi esittää 22 artiklan mukaisen yhteisen pyynnön; tehokkaan valvonnan varmistamiseksi olisi säädettävä yhden tai useamman jäsenvaltion komission käsiteltäviksi siirtämien keskittymien lykkäämisestä, on aiheellista määritellä keskittymän käsite siten, että se sisältää toimet, jotka pysyvästi muuttavat kyseisten yritysten rakennetta, neuvoston asetusta (ETY) N:o 4064/89 ja sen mukaista menettelyä on aiheellista soveltaa kaikkiin kaiken itsenäiselle taloudelliselle yksikölle kuuluvan toiminnan hoitaviin yhteisyrityksiin; paitsi määräävän aseman selvittämisestä on säädettävä myös siitä, että komissio soveltaa näihin yhteisyrityksiin perustamissopimuksen 85 artiklan 1 ja 3 kohdan arviointiperusteita, jos näiden yhteisyritysten perustaminen merkittävästi rajoittaa itsenäisinä pysyvien yritysten välisen kilpailua; silloin, kun tällaisten yhteisyritysten vaikutukset ovat pääasiassa rakenteellisia, voidaan otaksua, ettei 85 artiklan 1 kohtaa sovelleta; 85 artiklan 1 kohtaa voidaan soveltaa, jos kaksi tai useampia perustajayrityksiä jää toimimaan yhteisyrityksen markkinoilla tai jos yhteisyrityksen perustaminen johtaa perustajayritysten toimintojen yhteensovittamiseen niiden markkinoita edeltävillä tai niiden markkinoiden jälkeisillä taikka viereisillä markkinoilla; tässä yhteydessä kaikkia yhteisyrityksen perustamisen kilpailunäkökohtia on arvioitava saman menettelyn yhteydessä, luotto- ja rahoituslaitosten liikevaihto on parempi laskea pankkitoiminnan tuoton kuin tiettyjen varojen perusteella, koska tuotto kuvastaa tarkemmin koko pankkitoiminnan alan taloudellista tilannetta, komissio voi julistaa keskittymän yhteismarkkinoille soveltuvaksi menettelyn toisessa vaiheessa sen jälkeen, kun alkuperäistä keskittymäsuunnitelmaa on muutettu kilpailuongelman mukaisessa suhteessa ja siten, että se voidaan kokonaan poistaa; lisäksi on aiheellista hyväksyä keskittymäsuunnitelman muuttaminen menettelyn ensimmäisessä vaiheessa, jos kilpailuongelma on helposti tunnistettavissa ja korjattavissa; olisi nimenomaisesti säädettävä, että näissä tapauksissa komissio voi liittää päätökseensä ehtoja ja velvoitteita; molemmissa menettelyn vaiheissa olisi varmistettava, että menettely on avointa ja että jäsenvaltiota sekä niitä kolmansia osapuolia, joita asia koskee, kuullaan tehokkaasti, tehokkaan valvonnan varmistamiseksi keskittymien toteuttamista olisi kokonaan tai osittain lykättävä, kunnes asiasta on tehty lopullinen päätös; toisaalta lykkäämisestä olisi tarvittaessa voitava poiketa; päätettäessä, myönnetäänkö poikkeuslupa, komission olisi otettava huomioon kaikki asiaankuuluvat tekijät, kuten kyseisille yrityksille tai kolmansille osapuolille aiheutuvan haitan luonne ja vakavuus sekä keskittymän kilpailulle aiheuttama uhka, olisi nimenomaisesti säädettävä, että menettelyn ensimmäisen vaiheen päättyessä tehtävien päätösten on kohdistuttava myös keskittymän toteuttamiseen suoraan liittyviin ja sen kannalta tarpeellisiin rajoituksiin, määräaikaa, jonka kuluessa komission on tehtävä päätös menettelyn ensimmäisessä vaiheessa, olisi voitava lykätä poikkeustapauksissa, ja komissiolle olisi siirrettävä toimivalta antaa tarvittaessa täytäntöönpanosäännöksiä, ON ANTANUT TÄMÄN ASETUKSEN: 1 artikla (1) Muutetaan asetus (ETY) N:o 4064/89 seuraavasti: 1. Lisätään 1 artiklaan uusi 5 kohta seuraavasti: "5. Neuvosto voi tarkistaa 2 ja 3 kohdassa säädettyjä raja-arvoja määräenemmistöllä komission ehdotuksesta sen varmistamiseksi, että keskittymät, joilla on merkittäviä kansallisten rajojen ulkopuolelle ulottuvia vaikutuksia, kuuluvat edelleen tämän asetuksen soveltamisalaan." 2. Lisätään 2 artiklaan 3 kohdan jälkeen uusi 4 kohta seuraavasti: "4. Jos 3 artiklassa tarkoitetun keskittymän muodostavan yhteisyrityksen perustamisen tarkoituksena tai seurauksena on itsenäisinä pysyvien yritysten kilpailukäyttäytymisen yhteensovittaminen, yhteensovittamista arvioidaan perustamissopimuksen 85 artiklan 1 ja 3 kohdan mukaisin perustein sen toteamiseksi, soveltuuko toimi yhteismarkkinoille." 3. Muutetaan 3 artiklan 2 kohta seuraavasti: a) Poistetaan ensimmäinen alakohta. b) Poistetaan toisesta alakohdasta lause "joka ei merkitse osapuolten taikka niiden ja yhteisyrityksen kilpailukäyttäytymisen yhteensovittamista". 4. Korvataan 5 artiklan 3 kohdan a alakohta seuraavasti: "a) edellä 1 artiklan 2 kohdan a alakohtaa, 1 artiklan 2 kohdan b alakohtaa, 1 artiklan 3 kohdan a alakohtaa, 1 artiklan 3 kohdan b alakohtaa ja 1 artiklan 2 ja 3 kohdan loppukappaleita sovellettaessa luottolaitosten ja muiden rahoituslaitosten osalta seuraavien tulojen määrällä, sellaisina kuin ne on määritelty direktiivissä 86/635/ETY: i) korkotuotot ja muut vastaavat tuotot, ii) tuotot arvopapereista: - tuotot osakkeista ja muista vaihtuvatuottoisista arvopapereista; - tuotot omistusyhteyksistä; - tuotot sidosyhtiöiden osakkeista; iii) saadut palkkiot; iv) arvopaperi- ja valuuttatoiminnan nettovoitto; v) muut varsinaisen toiminnan tuotot. Luotto- tai rahoituslaitoksen yhteisöstä tai jäsenvaltiosta kertyneeseen liikevaihtoon sisällytetään kyseisen laitoksen joko yhteisön tai kyseisen jäsenvaltion alueelle sijoittuneen sivuliikkeen tai osaston tulot, sellaisina kuin ne on edellä määritelty." 5. 6 artikla a) Lisätään 1 kohtaan b alakohdan jälkeen uusi alakohta seuraavasti: "Keskittymän soveltuvuudesta yhteismarkkinoille tehtävässä päätöksessä on mainittava myös ne rajoitukset, jotka suoraan koskevat keskittymän toteuttamista ja ovat toteuttamisen kannalta tarpeellisia." b) Muutetaan 1 kohdan c alakohta seuraavasti: "Jos komissio toteaa, että ilmoitettuun keskittymään sovelletaan tätä asetusta ja että sen soveltuvuudesta yhteismarkkinoille on vakavia epäilyjä, komissio päättää menettelyn aloittamisesta, sanotun kuitenkaan rajoittamatta 2 kohdan soveltamista." c) Korvataan 2 kohta seuraavasti: "Jos komissio toteaa, että ilmoitettuun keskittymään ei siihen osallistuvien yritysten tekemien muutosten jälkeen enää kohdistu 1 kohdan c alakohdassa tarkoitettuja vakavia epäilyjä, se voi tehdä päätöksen, jolla se julistaa keskittymän yhteismarkkinoille soveltuvaksi 1 kohdan b alakohdan mukaisesti. Komissio voi liittää 1 kohdan b alakohdassa tarkoitettuun päätökseensä ehtoja ja velvoitteita, joiden tarkoituksena on varmistaa, että keskittymään osallistuvat yritykset noudattavat komissiolle antamiaan sitoumuksia muuttaa alkuperäistä keskittymäsuunnitelmaansa." d) Lisätään uusi 3 kohta seuraavasti: "3. Komissio voi kumota 1 kohdan a tai b alakohdan nojalla tekemänsä päätöksen, jos a) päätös perustuu sellaisiin virheellisiin tietoihin, joista jokin keskittymään osallistuvista yrityksistä on vastuussa, tai jos päätös on saatu aikaan vilpillisesti, tai b) keskittymään osallistuvat yritykset laiminlyövät päätökseen liittyvän velvoitteen noudattamisen, taikka c) itsenäisinä pysyvien yritysten kilpailukäyttäytymisen 2 artiklan 4 kohdassa tarkoitettu yhteensovittaminen antaa kyseisille yrityksille mahdollisuuden kilpailun poistamiseen huomattavalta osalta kyseisiä tuotteita". e) Lisätään uusi 4 kohta seuraavasti: "4. Edellä 3 kohdassa mainituissa tapauksissa komissio voi tehdä 1 kohdan nojalla päätöksen olematta sidottu 10 artiklan 1 kohdassa mainittuihin määräaikoihin." f) Entisestä 2 kohdasta tulee 5 kohta. 6. 7 artikla a) Muutetaan 1 kohta seuraavasti: "Sovellettaessa 2 kohtaa ei 1 artiklassa tarkoitettua keskittymää saa toteuttaa ennen kuin siitä on tehty ilmoitus tai ennen kuin se on julistettu yhteismarkkinoille soveltuvaksi 6 artiklan 1 kohdan b alakohdan tai 8 artiklan 2 kohdan nojalla tehdyn päätöksen mukaisesti taikka 10 artiklan 6 kohdan mukaisen olettamuksen perusteella." b) Poistetaan 2 kohta. c) Entisestä 3 kohdasta tulee 2 kohta, ja se muutetaan seuraavasti: Korvataan kohdan alussa ilmaisu "1 ja 2 kohdassa" ilmaisulla "1 kohdassa", ja korvataan kohdan lopussa ilmaisu "4 kohdan nojalla" ilmaisulla "3 kohdan nojalla." d) Entisestä 4 kohdasta tulee 3 kohta, ja se muutetaan seuraavasti: "Komissio voi pyynnöstä myöntää luvan poiketa 1 tai 2 kohdassa tarkoitetusta velvoitteesta. Poikkeuksen myöntämistä koskeva pyyntö on perusteltava. Tehdessään pyyntöä koskevan päätöksen komissio ottaa huomioon muun muassa lykkäämisen vaikutukset yhteen tai useampaan keskittymään osallistuvaan yritykseen taikka kolmanteen osapuoleen sekä keskittymästä kilpailulle aiheutuvan uhkan. Poikkeuslupaan voidaan liittää ehtoja ja velvoitteita tehokkaan kilpailun edellytysten varmistamiseksi. Poikkeuslupaa voidaan hakea ja se voidaan myöntää milloin tahansa, myös ennen ilmoituksen tekemistä tai keskittymistoimen toteuttamisen jälkeen." e) Entisestä 5 kohdasta tulee 4 kohta, ja se muutetaan seuraavasti: Poistetaan kohdan ensimmäisestä ja viimeisestä virkkeestä ilmaisu "tai 2." 7. Lisätään 8 artiklan 5 kohtaan b alakohdan jälkeen seuraava: "; tai c) itsenäisinä pysyvien yritysten kilpailukäyttäytymisen 2 artiklan 4 kohdassa tarkoitettu yhteensovittaminen antaa kyseisille yrityksille mahdollisuuden kilpailun poistamiseen huomattavalta osalta kyseisiä tuotteita." 8. 9 artikla a) Muutetaan 2 kohta seuraavasti: "2. Jäsenvaltio voi kolmen viikon kuluessa jäljennöksen ilmoituksesta saatuaan ilmoittaa komissiolle, joka puolestaan ilmoittaa keskittymään osallistuville yrityksille, että a) keskittymä uhkaa luoda sellaisen määräävän aseman tai vahvistaa sellaista määräävää asemaa, joka olennaisesti estää tehokasta kilpailua kaikki erillisten markkinoiden tunnusmerkit täyttävillä kyseisen jäsenvaltion markkinoilla; tai b) keskittymä vaikuttaa kilpailuun kaikki erillisten markkinoiden tunnusmerkit täyttävillä kyseisen jäsenvaltion markkinoilla, jotka eivät muodosta merkittävää osaa yhteismarkkinoista." b) Muutetaan 3 kohdan b alakohta seuraavasti: "b) se siirtää koko asian tai osan siitä kyseisen jäsenvaltion toimivaltaisten viranomaisten käsiteltäväksi niin, että sovelletaan jäsenvaltion kansallista kilpailulainsäädäntöä". c) Lisätään 3 kohdan loppuun uusi alakohta seuraavasti: "Tapauksissa, joissa jäsenvaltio ilmoittaa komissiolle, että keskittymä vaikuttaa sen alueella oleviin erillisiin markkinoihin, jotka eivät ole merkittävä osa yhteismarkkinoita, komissio siirtää koko asian tai kyseisiin erillisiin markkinoihin liittyvän osan asiasta jäsenvaltion toimivaltaisten viranomaisten käsiteltäväksi, jos se katsoo keskittymän vaikuttavan tällaisiin erillisiin markkinoihin." d) Korvataan 10 kohta seuraavasti: "10. Tätä artiklaa tarkastellaan uudelleen samanaikaisesti 1 artiklassa mainittujen raja-arvojen kanssa." 9. 10 artikla a) Lisätään 1 kohdan toisen alakohdan loppuun seuraava: "tai jos keskittymään osallistuvat yritykset keskittymästä ilmoitettuaan ehdottavat 6 artiklan 2 kohdan mukaisesti alkuperäiseen keskittymäsuunnitelmaan muutoksia, jotka osapuolet tarkoittavat 6 artiklan 1 kohdan b alakohdassa tarkoitetun päätöksen perustaksi". b) Korvataan 4 kohdan alussa oleva ilmaisu "Edellä 3 kohdassa säädettyä määräaikaa" ilmaisulla "Edellä 1 ja 3 kohdassa säädettyjä määräaikoja". 10. 22 artikla a) Muutetaan 2 kohta seuraavasti: "2. Asetuksia N:o 17, (ETY) N:o 1017/68, (ETY) N:o 4056/86 ja (ETY) N:o 3975/87 ei sovelleta 3 artiklassa tarkoitettuihin keskittymiin lukuun ottamatta sellaisia yhteisyrityksiä, jotka eivät ole yhteisönlaajuisia ja joiden tarkoituksena tai seurauksena on itsenäisinä pysyvien yritysten kilpailukäyttäytymisen yhteensovittaminen." b) Muutetaan 3 kohta seuraavasti: "3. Jos komissio jäsenvaltion pyynnöstä tai vähintään kahden jäsenvaltion yhteisestä pyynnöstä toteaa, että 3 artiklassa tarkoitettu keskittymä, joka ei ole 1 artiklassa tarkoitettu yhteisönlaajuinen keskittymä, luo sellaisen määräävän aseman tai vahvistaa sellaista määräävää asemaa, joka olennaisesti estää tehokasta kilpailua kyseisen jäsenvaltion tai kyseisten jäsenvaltioiden alueella, ja jos keskittymä vaikuttaa jäsenvaltioiden väliseen kauppaan, komissio voi tehdä 8 artiklan 2 kohdan toisessa alakohdassa tai 3 taikka 4 kohdassa tarkoitetun päätöksen." c) Muutetaan 4 kohta seuraavasti: "4. Sovelletaan, mitä 2 artiklan 1 kohdan a ja b alakohdassa sekä 5, 6, 8 ja 10-20 artiklassa säädetään. Jos keskittymää ei ole toteutettu siihen päivään mennessä, jona komissio ilmoittaa osapuolille, että pyyntö on esitetty, sovelletaan, mitä 7 artiklassa säädetään. Määräaika, jonka kuluessa menettely 10 artiklan 1 kohdan mukaan voidaan aloittaa, lasketaan kyseisen jäsenvaltion tai kyseisten jäsenvaltioiden pyynnön vastaanottamista seuraavasta päivästä. Pyyntö on esitettävä kuukauden kuluessa päivästä, jona keskittymästä ilmoitettiin pyynnön esittäneelle jäsenvaltiolle tai kaikille yhteisen pyynnön esittäneille jäsenvaltioille, taikka jona keskittymä toteutettiin. Määräaika lasketaan aikaisemmasta näistä ajankohdista." d) Lisätään 5 kohtaan ilmaisun "sen jäsenvaltion" jälkeen ilmaisu "tai niiden jäsenvaltioiden" ja ilmaisun "jonka" jälkeen ilmaisu "tai joiden". e) Poistetaan 6 kohta. 11. 23 artikla a) Lisätään ilmaisun "muodosta, sisällöstä" jälkeen ilmaisu, "maksuista". b) Korvataan ilmaisu "10 artiklassa tarkoitetuista määräajoista" ilmaisulla "7, 9 ja 10 artiklassa sekä 22 artiklan 3-5 kohdassa tarkoitetuista määräajoista". c) Lisätään uusi alakohta seuraavasti: "Komissiolla on toimivalta vahvistaa menettely ja määräajat muutosten esittämiselle ilmoitettuun keskittymäsuunnitelmaan 6 artiklan 2 kohdan ja 8 artiklan 2 kohdan mukaisesti." 2 artikla Tämä asetus tulee voimaan . . . 3 artikla Tätä asetusta ei sovelleta keskittymään, josta on tehty sopimus tai ilmoitus taikka jossa on saatu määräysvalta 4 artiklan 1 kohdassa tarkoitetulla tavalla ennen tämän asetuksen voimaantuloa, eikä tätä asetusta missään tapauksessa sovelleta keskittymään, jota koskevan menettelyn kilpailuasioista vastaava jäsenvaltion viranomainen on aloittanut ennen tämän asetuksen voimaantuloa. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) Kun tässä ehdotuksessa viitataan 21 päivänä joulukuuta 1989 annetun neuvoston asetuksen (ETY) N:o 4064/89 artikloihin, viittaukset on luettava paitsi yhdessä tämän asetuksen nykyisen tekstin kanssa, myös . . . tehdyn komission ehdotuksen N:o . . . kanssa.